b'\n_START_ARTICLE_\nPagedal\n_START_PARAGRAPH_\nPagedal er et rekreasjonsomr\xc3\xa5de i den nederlandske kommunen Stadskanaal n\xc3\xa6r byen Groningen. Som en del av utviklingen og befolkningsveksten etter krigen ble Pagedal utviklet som et rekreasjonsomr\xc3\xa5de for innbyggerne i de nyutbygde omr\xc3\xa5dene av Stadskanaal._NEWLINE_Pagedal ligger i den nord\xc3\xb8stre delen av tettstedet Stadskanaal. Rekreasjonsomr\xc3\xa5de best\xc3\xa5r i hovedsak av skog, gress-sletter og en liten innsj\xc3\xb8. Navnet er avledet fra P\xc3\xb2ggedal der P\xc3\xb2gge betyr frosk og dal kommer fra Page Diep, en bekk fra Stadskanaal til Onstwedde. Langs omr\xc3\xa5det g\xc3\xa5r ogs\xc3\xa5 kanalen AG Wildervanck Channel, og Pagedal er knyttet til transportnettet via broen de Rode Loper som betyr Den R\xc3\xb8de L\xc3\xb8per. P\xc3\xa5 omr\xc3\xa5det finnes ogs\xc3\xa5 en urtehage og flotte parkomr\xc3\xa5der._NEWLINE_I hjertet av Pagedal finnes sportssenteret Pagecentrum med ypperlige fasiliteter som sportshall, badeland, sandvolleyballbane, fitness-senter m.m._NEWLINE_I Pagedal er det ogs\xc3\xa5 satt opp et kunstverk \xe2\x80\x93 Poggelinie \xe2\x80\x93 av kunstneren Christine Chiffrun (se illustrasjon), som viser til betydningen av navnet Pagedal._NEWLINE_De siste \xc3\xa5rene har Pagedal v\xc3\xa6rt eid av den nederlandske forgreiningen av det norske trossamfunnet Brunstad Christian Church (Smiths venner). P\xc3\xa5 f\xc3\xa5 \xc3\xa5r har stedet blitt rustet opp med nye fasiliteter for overnatting og konferansedrift.'